Սոցիալիստական աշխատանքի հերոս, Սովետական Սոցիալիստական Հանրապետությունների Միության (ՍՍՀՄ) ԳԱ ակադեմիկոս։ 1904 թվականից Կոմունիստական կուսակցության անդամ։ 1904 թվականից ղեկավարել է ֆիննական սոցիալ-դեմոկրատական կուսակցության ձախ թևը։ 1906-1908 թվականներին եղել է ՖՍԴԿ տեսական օրգան «Սոսիալիստինեն այկակաուսլեհտի», 1907-1916 թվականներին՝ կենտրոնական օրգան «Տյույոմիես»-ի խմբագիր, 1909-1910 թվականներին՝ ՖՍԴԿ ԳԿ անդամ, 1911-1917 թվականներին՝ նախագահ, 1908-1917 թվականին՝ Ֆինլանդիայի սեյմի դեպուտատ։ Մասնակցել է II Ինտերնացիոնալի Կոպենհագենի, Բազելի կոնգրեսներին։ Հանդիպել է Վլադիմիր Իլյիչ Լենինի հետ։ 1918 թվականի օգոստոսին մասնակցել է Ֆինլանդիայի կոմկուսի ստեղծմանը։ Կոմինտերնի I, III-VII կոնգրեսների պատգամավոր, III կոնգրեսում, 1921 թվականին, ընտրվել է ԿԻԳԿ անդամ, 1921-1939 թվականներին՝ քարտուղար։ 1940-1958 թվականներին՝ Կարելա-Ֆիննական ՍՍՀ Գերագույն սովետի Նախագահության նախագահ։ Եղել է կուսակցության XII-XVII, XIX-XXII համագումարների պատգամավոր, 1941 թվականից՝ ՍՄԿԿ ԿԿ անդամ։ 1952-1953 թվականներին և 1957 թվականից՝ ՍՄԿԿ ԿԿ նախագահության անդամ և ՍՄԿԿ ԿԿ քարտուղար։ ՍՍՀՄ I-VI գումարումների Գերագույն սովետի դեպուտատ։ 1956-1962 բթվականներն՝ ՍՍՀՄ պառլամենտական խմբի, ՍՍՀՄ Գերագույն սովետի Ազգությունների սովետի արտաքին գործերի հանձնաժողովի նախագահ։ Միջազգային բանվորական շարժմանը նվիրված աշխատությունների հեղինակ է։ Պարգևատրվել է Լենինի 5 շքանշանով։ Մահացել է 1964 թվականի մայիսի 17-ին։